परिजनों के मुताबिक शुक्रवार को सुनील कुमार की भांजी का तिलक नौबस्ता (कानपुर) ले जाना था। टवेरा सवारों को कालपी पहुंचने के बाद तुरंत कानपुर रवाना होना था। घटना की सूचना मिलते ही सीओ बिंदकी शैलेंद्र सिंह राठौर, पूर्व मंत्री अमरजीत सिंह जनसेवक, जहानाबाद और बकेवर थाना पुलिस मौके पर पहुंच गई। घटनास्थल से चारो शव पोस्टमार्टम के लिए भेज दिए गए। दुर्घटनाग्रस्त बिना नंबर की टवेरा डीआईजी आफिस बांदा में तैनात पुलिसकर्मी प्रकाशवीर सिंह की बताई गई है। गाड़ी पर आगे-पीछे पुलिस का फ्लैग चिह्न मात्र बना था। बांदा पुलिस को भी घटना से अवगत करा दिया गया है। उधर, देर रात चार शवों को पोस्टमार्टम के बाद परिजनों के हवाले कर दिया गया।